? પંચાસર પર વિજય મેળવ્યો તે પહેલાં ધીમે-ધીમે વનરાજે આખા ઉત્તર ભારત અને બીજા ઘણા પ્રદેશો પર કબજો મેળવ્યો હતો ! એટલે હવે તેનું સામ્રાજ્ય ઘણું વિસ્તર્યું હતું. એટલે પંચાસર હવે રાજધાની તરીકે અયોગ્ય હતું. તેણે અણહિલ ભરવાડને જેની ચારે બાજુ પ્રવેશદ્વાર રાખી શકાય એવો કોઇ ખુલ્લો પટ્ટ, મેદાની પ્રદેશ [ અર્થાત્ પટ્ટણ ] શોધવા કહ્યું જેથી ત્યાં રાજ સ્થાપી શકાય અને કિલ્લો બાંધી શકાય. અણહિલે શોધ આદરી. આખરે સરસ્વતીના કાંઠે તેને એવો પટ્ટણ [ મેદાની પ્રદેશ ] મળ્યો. વનરાજે ત્યાં નગર અને કિલ્લો બાંધ્યા. રાજધાનીને અણહિલ ભરવાડના નામ પરથી “અણહિલપુર પટ્ટણ” નામ આપ્યું અને તેના આખા સામ્રાજ્યને “અણહિલવાડ” તરીકે ઓળખાવ્યું. [પછી કાળક્રમે પટ્ટણનું અપભ્રંશ “પાટણ” થયું.] આ ઉપરાંત પોતાના વણિક મિત્ર ચાંપાના નામ પરથી પાવગઢની તળેટીમાં વસેલા “ચાંપાનેર” શહેરનું નિર્માણ કર્યું.